cyanic-selkie/wikianc huggingface dataset:
Erwin Nestle
Erwin Nestle (født 22. mai 1883 i Münsingen i Württemberg i Tyskland, død 21. november 1972 i Ulm) var en protestantisk teolog og gammelfilolog.
Han fortsatte med det redaksjonsarbeide av Det nye testamente som hans far, Eberhard Nestle, hadde satt i gang i Ulm. Han utviklet i 13. utgave av Novum Testamentum Graece fra 1927 det som ble grunnlaget for det tekstapparat som skulle bli benyttet av ledende bibelforskere i ettertiden.
Alicebreen
Alicebreen er en 24 km lang sidebre i Ross Dependency i Øst-Antarktis. Den flyter østover fra Queen Alexandra Range og ut i Beardmorebreen ved Sirohi Point. Breen ble oppdaget i 1907−09 av Nimrod-ekspedisjonen under Ernest Shackleton og kalt opp etter Alice Gardner, moren til Eric Marshall, som tok del i Shackletons forsøk på å nå Sørpolen. Advisory Committee on Antarctic Names (US-ACAN) godkjente navnet i 1962.
Kilder
Denne artikkelen inneholder stoff fra United States Geological Survey-artikkelen «Alice Glacier» som er i offentlig eie (innhold fra Geographic Names Information System).
Eleanor Marx
Jenny Julia Eleanor Marx (født 16. januar 1855 i London i England, død 31. mars 1898 i London) var en britisk oversetter, forfatter og politisk aktivist. Eleanor Marx var yngste datter til Karl Marx.
Hun ble kjent med kvinnebedåreren og marxisten Edward Aveling, som var separert, men ikke formeldt skilt fra sin kone. I 1883 ble de to samboere. Eleanor Marx betraktet forholdet som et papirløst ekteskap, mens Aveling så på det som en ubunden avtale og fortsatte med å ha forhold med andre kvinner. De var begge svært opptatt av Henrik Ibsens forfatterskap, og Eleanor oversatte fire av Ibsens samtidsdramaer til engelsk. Under den første Dukkehjem-forestilling i England opptrådte hun også selv i rollen som Nora.
I 1897 kom Edvard Aveling til å forlate Eleanor Marx, for å etablere relasjoner til en yngre skuespiller. Først da han fikk alvorlige nyreproblemer vendte han tilbake til Eleanor Marx. 31. mars 1898 begikk hun selvmord, bare 43 år gammel. Det skjedde muligens under påvirkning av alle samlivsproblemene.
Alexander Wetterhall
Alexander Wetterhall (født 12. april 1986 i Gislaved) er en svensk landeveissyklist og tidligere terrengsyklist.
Wetterhall er født med dysmeli, noe som har gjort at han har hatt mange operasjoner.
Noriaki Kasai
Noriaki Kasai (født 6. juni 1972) er en japansk skihopper. Han ble verdensmester i skiflyging i 1992. Han har deltatt i til sammen 13 VM og 8 OL.
Karriere
Kasai debuterte i verdenscupen i Sapporo den 17. desember 1988. Han har 17 seire i individuelle renn i verdenscupen, første gang i skiflygingsmesterskapet som også talte i verdenscupen, i Harrachov 22. mars 1992, siste gang i Kuusamo 29. november 2014, delt med Simon Ammann. Med seieren i Kuusamo ble han historiens eldste vinner i verdenscupen i skihopping. Sammenlagt i verdenscupen er hans beste plassering 3.-plass i sesongene 1992/93 og 1998/99.
Han har bakkerekorder i Lierberget i Hamar (sammen med Stian Kvarstad) og i HS108-bakken i Adlerschanzen i Hinterzarten.
I 2016 ble han tildelt Holmenkollmedaljen, og ble med det den tredje japaneren som mottok denne utmerkelsen.
Enrico Poggi
Enrico Massimo Poggi (født 30. januar 1908, død 16. oktober 1976) var en italiensk seiler som deltok i flere olympiske leker, 1936 i Berlin, 1948 i London og 1952 i Oslo.
Poggi ble olympiske mester i seiling under OL 1936 i Berlin. Han var med på den italienske båten «Italia» som vant 8-meter klassen foran den norske båten «Silja» og «Germania III» fra Tyskland. Seilingene ble avviklet utenfor Kiel i perioden 4. til 12. august 1936. Mannskapet på «Italia» besto av Poggi, Bruno Bianchi, Luigi De Manincor, Domenico Mordini, Luigi Poggi og Giovanni Reggio.
Tolv år senere, under OL 1948 i London, kom han på åttendeplass i seiling i 6-meter klassen med den italienske båten «Ciocca II» og under sommer-OL 1952 i Oslo ble det en ny åttendeplass med samme båt.
Gammarus lobifer
Gammarus lobifer er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Den georgiske ortodokse og apostoliske kirke
Den Georgiske kirke er en selvstendig del av Den ortodokse kirke. Kirken teller omkring 5 000 000 medlemmer (82 % av Georgias befolkning) og spiller en viktig rolle når det gjelder kultur og tradisjoner i Georgia.
Kirken regnes for å være et av de eldste kristne samfunnene. En kvinne ved navn St. Nino sies å ha brakt kristendommen til området på 300-tallet. Kirken stod i begynnelsen under patriarkatet i Antiokia, men ble selvstendig på slutten av 400-tallet. Kirken var opprinnelig monofysittisk som den armenske, men forlot monofysittismen etter kirkemøtet i Kalkedon ved Konstantinopel. I år 506 brøt den ut og dannet en nasjonal og autokefal (selvstendig) kirke. Biskopen av Mtskheta ble kirkens øverste myndighet og fikk tildelt tittelen Catholicos av Kartli. Fra 1010 har han båret tittelen patriark.
Russland okkuperte Georgia i 1801. I 1811 ble kirken underlagt synoden i Den russisk-ortodokse kirke. Til tross for forsøk fra russernes side på å undertrykke kirken i årene som fulgte, synes den å ha blitt ganske godt behandlet under Josef Stalins styre. Han hadde selv en gang gått på presteseminar i Georgia. Kirken ble igjen anerkjent av den russisk-ortodokse kirken som autokefal (selvstendig) i 1943.
Therese Bakke
Hun vant fem NM-gull i perioden 1989–1997.
Kazuyoshi Funaki
Kazuyoshi Funaki (født 27. april 1975) er en japansk skihopper.
I OL 1998 i Nagano vant han gull i storbakkerennet og i lagkonkurransen, og sølv i normalbakken. Han har vunnet hopprennet i Holmenkollen, og ble verdensmester i skiflyging i 1998. I 1999 ble han tildelt Holmenkollmedaljen.
Han er en av seks hoppere gjennom tidene som har fått 20 i stilkarakterer av samtlige dommere etter ett hopp. Dette skjedde under OL i Nagano i 1998.
Han var den første japaneren til å vinne den tysk-østerrikske hoppuka sammenlagt, noe han gjorde hoppsesongen 1997/98. Ryōyū Kobayashi ble den andre japanske vinneren av hoppuka i 2018/2019.
MF «Torgtind»
MF «Torgtind» er en bilferge som tilhører Torghatten Trafikkselskap. Ferga er en lukket pendelferge bygd 1999 ved verftet Szczecinska Stocznia Remontowa Gryfia S.A. i Szczecin i Polen. Skipet ble levert 5. juli. Skipet tar 50 personbiler eller 7 trailere og har passasjersalong og kafeteria over bildekket.
Skipet ble i 1999 satt inn i ruten Horn–Igerøy–Tjøtta, en strekning hun trafikkerte fram til 2019. I 2020 gjkk skipet på strekningen Horn - Andalsvåg. I 2021 var hun tilbake på Horn–Igerøy–Tjøtta.
Raúl Mesa
Raul Mesa Lite (født 16. april 1982) er en spansk profesjonell sandvolleyballspiller som representerte Kina under Sommer-OL 2008 i Beijing, der han røk ut i omspillet.
Dabu
Dabu (kinesisk: 大埔县; pinyin:  Dàbù Xiàn) er et fylke i den kinesiske provinsen Guangdong. Det ligger innen byprefekturet Meizhou. I dette fylket ligger Qingxi-demningen.
I 1999 hadde fylket et folketall på 510,604 innbyggere.
Bhutan under Sommer-OL for ungdom 2014
Bhutan deltok under Sommer-OL for ungdom 2014 fra 16. til 28. august 2014 i Nanjing i Kina. Troppen bestod av to utøvere.
Alisonstrømmen
Alisonstrømmen er en isstrøm som er om lag 15 km lang og som flyter ut i Eltanin Bay sør for Wirthhalvøya i Antarktis. Isstrømmen ble navngitt 31. januar 2003 av Advisory Committee on Antarctic Names (US-ACAN) etter Alison Cook, en dataspesialist i British Antarctic Survey som tok del i samarbeidsprosjektet mellom USA og Storbritannia for å lage kart over glasiologiske endringer og kystendringer på Antarktishalvøya sent i 1990-årene og tidlig i 2000-årene.
Marianne Jelved
Marianne Bruus Jelved (født 5. september 1943 i Charlottenlund) er en dansk politiker (RV).
Hun har vært valgt til Folketinget fra Nordjylland siden 1987. Jelved var gruppeformann for Radikale Venstre 1988–1993, 2001–2007 og 2011–2012, økonomiminister 1993–2001, minister for nordisk samarbeid 1994–2001 og medlem av Folketingets presidium 2011–2012. Den 5. desember 2012 ble hun utnevnt til kulturminister i Helle Thorning-Schmidts regjering etter Uffe Elbæk.
Hun er utdannet folkeskolelærer fra Hellerup Seminarium fra 1967, og har dessuten kandidatutdannelse i dansk fra Danmarks Lærerhøjskole fra 1979. Jelved var lærer ved Ny Østensgård Skole i Valby 1967–1975, lærer ved Jyllinge Skole i Gundsø 1975–1989 og timelærer ved Danmarks Lærerhøjskole 1979–1987. Jelved har vært tillitsvalgt i folkeskolelærernes faglige organisasjoner.
Gammarus subtypicus
Gammarus subtypicus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
MS «Midnatsol» (1949)
MS «Midnatsol» (kallesignal LNYL) var et hurtigruteskip bygd i 1949 med byggnummer 230 ved det italienske verftet Cantieri Naval Riuniti i Ancona. Skipet ble overlevert Det Bergenske Dampskibsselskab i november 1949, og ble som det andre nybygde hurtigruteskip etter krigen satt inn i trafikk 3. desember 1949. Det seilte i fast rotasjon som hurtigrute i perioden 1949 til 1982, bare avbrutt av verkstedopphold. I 1987 ble skipet solgt til Belgia for opphugging.
Historie
I løpet av andre verdenskrig gikk mange av hurtigruteskipene tapt, og eldre skip måtte settes inn i ruten som en midlertidig løsning. En gjenoppbygging av hurtigruteflåten ble startet, og MS «Midnatsol» med prislapp på omkring 9,7 millioner kroner var det andre nybygde hurtigruteskipet etter krigen. Det var utseendemessig svært likt de tre andre hurtigruteskipene som ble bygget i Italia og som ofte ble kalt «Italiabåtene» eller «klippfiskbåtene». Det siste kallenavnet fikk de fordi en del av kjøpesummene ble betalt med klippfisk. De andre «Italiabåtene» var MS «Erling Jarl», MS «Vesterålen» og MS «Sanct Svithun».
I Hurtigruten
MS «Midnatsol» ble overlevert 9. november 1949, og overtok navnet fra gamle DS «Midnatsol» som ble bygget i 1910. Skipet ble satt inn i hurtigrutetrafikk 3. desember 1949. 11. april 1950 kolliderte hun med lasteskipet «Naddodd» i Steinsundet i Solund, Sogn og Fjordane. 27. februar 1965 grunnstøtte hun ved Brønnøysund.
I 1979 besluttet Bergenske Dampskibsselskab (BDS) å selge sine fire hurtigruteskip til Troms Fylkes Dampskibsselskap (TFDS). MS «Midnatsol» fikk med dette nye skorsteinsfarger (en bred hvit stripe med en smal rød over og under) og Tromsø som hjemmehavn, men navnet ble ikke endret og skipet beholdt stjernene i baugen som alle BDS sine skip hadde. I desember 1982 ble det nybygde hurtigruteskipet MS «Midnatsol» levert, og gamle MS «Midnatsol» ble omdøpt til «Midnatsol II». Hun ble tatt ut av hurtigrutetrafikk, men gjennomførte to rundturer til før hun ankom Bergen for siste gang som hurtigrute den 2. januar 1983. Etter dette ble skipet lagt i opplag i påvente av salg. I løpet av sin karriere som hurtigrute fullførte MS «Midnatsol» omkring 900 rundturer Bergen – Kirkenes – Bergen.
Etter hurtigrute-karrieren
I februar 1983 ble skipet solgt til partrederiet Drangsholt, Forsberg, Hoddevik & Kjendal i Flekkefjord. I juni 1983 ble hun omdøpt til MS «Midnatsol Norge» og lå som hotellskip i Kragerø. I juli 1985 ble skipet kjøpt av Kysten Hotell og Restaurant AS i Oslo. I februar 1987 var skipet på Sarpsborg mekaniske verksted i Greåker for oppussing og ombygging til hotellskip. 8. februar 1987 sank hun ved kai på grunn av en åpen ventil, men ble hevet igjen 1. mars av løftekranen «Taklift 4». I mai samme år ble skipet kondemnert og solgt til Belgia for opphugging.
Oberlandesgericht Düsseldorf
Oberlandesgericht Düsseldorf er en av tre øverste domstoler (se Oberlandesgericht) i den tyske delstaten Nordrhein-Westfalen. Domstolen har sete i Düsseldorf og er øverste domstol på delstatsnivå for et område med over 4,6 millioner innbyggere. Det er seks landretter underordnet domstolen.
Domstolsbygningen i Cecilienallee 3 ble bygget i 1910 og er fredet.
Anyi
Anyi kan være:
Trine Lise Juliussen
Trine Lise Juliussen (født 11. mai 1981) er en norsk tidligere tennisspiller fra Råde.
Hun vant seks NM-gull i perioden 1998–2003.
Florian Gosch
Florian Gosch (født 16. august 1980) er en østerriksk profesjonell sandvolleyballspiller som representerte Østerrike under Sommer-OL 2008 i Beijing, der han røk ut i kvartfinalen.
I Idolize You
I Idolize You er en sang skrevet av Ike Turner som ble spilt inn og gitt ut på albumet The Soul of Ike & Tina Turner med Ike & Tina Turner i 1960. Sangen ble gitt ut på singel senere samme år. Singelen kom på 5.-plass på R&B-lista og 82.-plass på Pop-lista. Den er også å finne på baksiden av singlen Tina's Dilemma fra 1962 og albumet Dynamite! fra 1963.
1966
Sangen ble spilt inn igjen i 1966 og gitt ut på albumet River Deep – Mountain High samme år.
Stockard Channing
Stockard Channing (født Susan Antonia Williams Stockard 13. februar 1944 i New York City i New York) er en amerikansk skuespiller fra teater, film og fjernsyn. Hun er kjent for sine roller som Betty Rizzo i filmen Grease, som USAs førstedame Abbey Bartlet i NBCs fjernsynsserie Presidenten og for hennes rolle i både teaterversjonen og filmen Six Degrees of Separation. Channing har også spilt i Heartburn – I gode og onde dager (1986).
Longxi
I 1999 hadde fylket et folketall på 485,485.
Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Frihandel
Frihandel er et økonomisk system hvor handelen mellom borgere fra ulike stater foregår uten noen form for tollrestriksjoner eller andre hindringer. Frihandel som økonomisk system slo igjennom på 1800-tallet og avløste Merkantilismen, hvor handel ble sett som et «nullsumspill».
Turion
Turion er et forkortet, kompakt overvintringsskudd hos planter. De er vanligst hos vannplanter, men finnes også hos noen landplanter, for eksempel mjølkeslekta. Hos vannplantene løsner de når vinteren begynner og synker til bunns. Bunnvannet blir ofte ikke kaldere enn 4 °C, og slik overlever planten vinteren. Om våren utvikler turionen seg til en ny plante.
Gammarus nox
Gammarus nox er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Anyi (Nanchang)
Anyi (kinesisk: 安义县; pinyin:  Ānyì Xiàn) er et fylke i provinsen Jiangxi i Folkerepublikken Kina. Det ligger innen byprefekturet Nanchang.
Hans Petter Baarli
Han er gitarist i det norske boogierock-bandet Backstreet Girls, som han har spilt i siden begynnelsen i 1984. Han spiller også i rockebandet Valentourettes, hvor Joachim «Jokke» Nielsens venner og tidligere bandmedlemmer hyller Jokkes musikk. Han har sitt eget punkband The Ratcats og spiller i The Last Rock 'n' Roll Band sammen med blant andre Casino Steel og Honest John Plain. Hans Petter Baarli er bror til Bjørn Terje Baarli, som tidligere var trommeslager i Backstreet Girls.
Baarli-brødrene har også samarbeidet i flere andre band; Ziggy & The Rythm Bulldogs, Fekale Brekninger og Joachim Nielsen sammen med BSG bassist Pål «Krisa» Kristensen. De spilte inn en sang til ei barneplate sammen med DumDum Boys vokalist Prepple Houmb, Røversang/Røvernes letevise. Bjørn Terje bidrar på en sang på plata til brorens band The Ratcats. I 2015 var Baarli-brødrene igjen sammen i studio, hvor Bjørn Terje spilte på brorens soloplate.
Bulldogmaur
Bulldogmaur (Myrmecia) er en slekt av maur med ca. 90 kjente arter fra Australia, Tasmania og (én art) Ny-Caledonia. De er store; enkelte arter er blant de største sosiale insekter som finnes. Hode og mandibler i nærbilde|thumb|left|250px
Utseende
Bulldogmaurene er store, slanke og langbente. Dronningene kan bli over 4 cm. Arbeiderne blir 10– 36 mm, langt større enn de fleste vanlige arbeidsmaur; den australske betegnelsen inch ant er noen ganger en underdrivelse. Hunnene – dronninger og arbeidere – har enorme kjever og stikkebrodd. Motsatt mange andre maur har bulldogmaur store fasettøyne og ser godt. Som hos andre maur er arbeiderne vingeløse, mens kjønnsindividene (hanner og forplantningsdyktige hunner) har vinger.
Levevis
Bulldogmaur minner på mange måter mer om en vingeløs stikkeveps enn en maur, og dette gjenspeiler levemåten. Som alle maur er de eusosiale, men samfunnene er svakere utviklet enn hos andre maur og har sjelden over 1000 individer. De grunnlegges av én dronning, som ved den anledning – i likhet med andre maurdronninger – river av seg vingene. Hos flere arter kan dronningen invadere andre maursamfunn, drepe dronningen og overta samfunnet. Hos enkelte arter forekommer flere dronninger i ett samfunn. Også kommunikasjonen med feromoner er svakere utviklet og mindre effektiv enn hos mange andre maur. Som en del andre maur kan bulldogmaurene bli meget gamle til insekter å være. Dronningen kan leve i opptil 15 år. Bolet hos de fleste arter er underjordisk og kan nå 1–2 m ned i bakken. Det har som regel bare én inngang. I Queensland finnes en art som holder hus i epifyttiske planter. Enkelte arter er aktive hele døgnet; andre er dagdyr.
Ernæring
Voksne bulldogmaur lever av nektar, sopp m.m. Enkelte arter har to kaster av arbeidere, som skilles ved størrelsen. Som hos en del andre maur står de minste arbeiderne for indretjenesten, selv om en liten bulldogmaur er større enn de fleste andre arbeidsmaur. De store står for matauket, men disse maursamfunnene kjenner ingen egentlige soldater slik vi finner dem hos en del andre maur. Som mange andre maur fanger bulldogmaur insekter og andre smådyr til larvene, men jaktmetodene minner mer om dem vi finner hos stikkeveps enn hos andre maur. I nye samfunn går også dronningene på jakt, mens de hos de fleste andre maur fôrer det første kull av larver med eget kroppsfett (bl.a. fordi vingemusklene er blitt overflødige etter at de har revet av seg vingene). Mens jaktmetodene hos mange maur preges av masseangrep, jakter arbeiderne av bulldogmaur gjerne alene. Størrelsen, de kraftige kjevene, stikkebrodden og deres egen hurtighet – M. pilosula kan også hoppe – gjør at de likevel kan rå med såpass forsvarsdyktige byttedyr som honningbier og maur. De siste blir som regel drept før de rekker å varsle kameratene med feromoner.
Paringsflukten
I paringstiden kan enkelte bulldogmaur opptre i store svermer på mange tusen dyr. Slike svermer av flyvemaur vekker alltid oppsikt, desto mer når insektene er på størrelse med en middels japansk kjempeveps. Et møte med en slik sverm av M. sanguinea er levende skildret av W.W.Froggatt, som plutselig befant seg midt i en sky av slike maur. Heldigvis for ham var hunnene mer opptatt av paringen enn av å stikke eller bite. Hannene var langt mer tallrike enn de større hunnene. Hver hunn var så omsvermet av hanner at det til slutt utgjorde en knyttnevestor ball.
Anthony Terlazzo
Anthony Terlazzo (født 28. juli 1911 i Patti på Sicilia, død 26. mars 1966) var en amerikansk vektløfter som deltok i de olympiske leker 1932 i Los Angeles og 1936 i Berlin. Terlazzo ble olympisk mester i vektløfting under OL 1936 i Berlin. Han vant den letteste klassen, fjærvekt opp til 60 kg. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Terlazzo løftet sammenlagt 312,5 kilo, ny verdensrekord og 7,5 kilo mer enn sølvvinneren.
Bulldogmaur
Litteratur
E.O.Wilson, 1974: The Insect Societies. ISBN 0674454952; ISBN 978-0674454958.
Tournament Players Championship 1983
Tournament Players Championship 1983 (senere kjent som The Players Championship) ble arrangert på TPC at Sawgrass i Ponte Vedra Beach, Florida i USA i 1983.
Alexander Horst
Alexander Horst (født 20. desember 1982) er en østerriksk profesjonell sandvolleyballspiller som representerte Østerrike under Sommer-OL 2008 i Beijing, der han røk ut i kvartfinalen.
Ingen manns kvinne
Ingen manns kvinne er en svensk dramafilm fra 1953 i regi av Lars-Eric Kjellgren. Manuset ble skrevet av Gardar Sahlberg. Det litterære forelegget var romanen Ingen mans kvinna av Bernhard Nordh fra 1946. I rollene ses blant annet Alf Kjellin, Birger Malmsten og Ann-Marie Gyllenspetz.
Innspillingsfakta
Innspillingen fant sted 7. april 1953–26. april 1953 med kompletterende opptak foretatt 28. juni 1953–17. juli 1953.
Handling
Imber Ersson får barn sammen med den tvilsomme Erland, som gjennom en usunn livsførsel driver familien til sult, slik at barnet dør. Imber forelsker seg i Arne, og det utspiller seg et oppgjør mellom Arne og Erland.
Per Gustavsson
Per Gustavsson (født 1962) er en svensk illustratør og barnebokforfatter.
Per Gustavsson gikk på Gustavus Primus målarskola 1980–1981 og Högskolan för design och konsthantverk (HDK) i Göteborg 1985-1989. Han har illustrert en lang rekke bildebøker med andres og egne tekster, deriblant Så gör prinsessor! (2003, på norsk som Sånn gjør prinsesser 2006) og flere oppfølgere i samme serie. Han har også tegnet til barnebokomslag, skolebøker, tidsskrifter og tegneserier. For sin egen bildebok Skuggsidan (utgitt 2013) mottok Gustavsson i 2014 Elsa Beskow-plaketten.
Fra 2012 har Gustavsson sittet i Svenska barnboksakademin. Han bor og arbeider i Stockholm.
Sylen
Sylen er en veiløs grend i den nordre enden av Grövelsjön, om lag 15 kilometer øst for Elgå, nær svenskegrensen, i Engerdal kommune i Innlandet fylke. Den befinner seg 771 meter over havet.
Historie
Bosetningen på Sylen startet omkring 1760 da bureiseren Hans Jensen Syl slo seg ned der. Området ble norsk ifølge den norsk-svenske grenseavtalen av 1751. Med unntak av Haugen gård ved Femunden er dette den eneste faste bosetningen uten veiforbindelse i tidligere Hedmark fylke.
Kokaraldiket
Kokaraldiket (også kalt Kokaraldemningen) er et dike over en smal del av Aralsjøen, som skiller Nord-Aralsjøen (også kalt «Lille Aral») fra den betydelig større Sør-Aralsjøen («Store Aral»). Arbeidet ble fullført i august 2005.
Siden da har vannstanden i Nord-Aral steget, og saliniteten i sjøen har gått ned, noe som pr 2006 var raskere enn forventet. «Kok-Araldiket har gjort at Lille Arals vannstand raskt har steget til 38 meter, fra et minimum på under 30 meter, hvor 42 meter anses som et levedyktig nivå». Økonomisk betydelige mengder fisk har vendt tilbake, og observatører som hadde avskrevet Nord-Aral som en miljøkatastrofe ble overrasket av uventede rapporter om at deler av fiskeindustrien allerede i 2006 hadde blitt gjenopplivet og endog produserte fangster for eksport. Det ble også rapportert at restaureringen medførte at lenge fraværende regnskyer kom tilbake, og også mulige endringer i mikroklima, noe som igjen brakte forsiktig håp til en jordbrukssektor som hadde vært kvalt av regionale støvstormer. Innsjøen, som hadde trukket seg tilbake til nærmere 100 km sør for havnebyen Aral, er nå bare 25 km unna.
Diket holder på de reduserte vannmengdene fra elva Syr-Darja, og bevarer (og forsøker å gjenopprette) Nord-Aralsjøens ødelagte økologi, men besegler samtidig skjebnen til den større Sør-Aralsjøen. Etter hvert som tilløpselvene til Aralsjøen i stadig større grad har blitt avledet til irrigasjonsformål, så har vannstanden i Aralsjøen falt, breddene har trukket seg tilbake, og vannkvaliteten har stupt. Kokaraldiket er oppkalt etter den tidligere øya Kokaral, som lå mellom øst- og vestbredden av Aralsjøen og markerte skillet mellom den nordlige og sørlige delen av sjøen. Rundt 1960 ble øya landfast i vest og dermed ei halvøy, og på slutten av 1980-tallet ble den også landfast i øst.
Diket ble først bygget to ganger av lokal sand, men da de nødvendige økonomiske midlene ikke var tilgjengelig til å forsterke diket etter hvert som vannstanden (og dermed trykket på diket) i Nord-Aral begynte å stige, ble diket skylt vekk av vannet. Dette skjedde i 1992, og igjen i 1998. Imidlertid, i den korte tiden diket sto ble det lagt merke til flere positive endringer – klimaet ble mildere, og faunaen ble delvis gjenopprettet. Da diket ble skylt vekk falt vannstanden igjen, og mye av vannet rant inn i Sør-Aralsjøen.
Zvezda Zvenigorod
Zvezda Zvenigorod (Звезда Звенигород) er en russisk håndballklubb fra Zvenigorod utenfor Moskva. Klubben vant EHF Champions League  i 2008 og EHF-cupen i 2006/07. De vant den russiske eliteserien i 2006/07, og kom på andreplass i 2007/08, 2008/09 og 2009/10.
Siden 2006 har klubben hatt den russiske landslagstreneren Jevgenij Trefilov som trener.
Chronica Gallica av 452
Chronica Gallica av 452, også kalt for Den galliske krønike av 452, er en krønike fra senantikken, presentert i form av annaler som fortsetter arbeidet til Hieronymus. I moderne tid har krøniken redigert av Theodor Mommsen i utgivelsen Monumenta Germaniae Historica, sammen med en annen anonym gallisk krønike, Chronica Gallica av 511.
Krøniken begynner i 379 da Theodosius ble opphevet til medkeiser, og ender med angrepet av hunernes konge, Attila, på Italia i 452. Krøniken har sitt navn etter dette året. Dets fokus er på Gallia, keiserne og pavene, mens hendelser i den østlige delen av Romerriket er lite nevnt. Det er det eldste bevarte historiske verk fra Gallia (Frankrike). Stedet for dens opprinnelse er meget diskutert, men de fleste forskere har plassert den et sted i Rhônedalen. Marseille har også blitt nevnt.
Chronica Gallica av 511, redigert i det samme bindet av Monumenta Germaniae Historica, begynner også med Theodosius, men dekker perioden kun opp til år 511.
Mauritania under Sommer-OL for ungdom 2014
Mauritania deltok under Sommer-OL for ungdom 2014 fra 16. til 28. august 2014 i Nanjing i Kina. Troppen bestod av tre utøvere.
Gammarus parthicus
Gammarus parthicus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Luka Karabatić
Luka Karabatić (født 19. april 1988 i Strasbourg) er en fransk håndballspiller. Han er sønn av den kroatiske håndballspilleren Branko Karabatić, som deltok under Sommer-OL 1980, og bror til den mer kjente Nikola Karabatić. Han har siden 2009 vært i et forhold med den franske TV-programlederen Jeny Priez.
Klubb
30. september 2012 ble Karabatić plassert i politiets varetekt, sammen med hans kone og bror i forbindelse med tilfelle av mistanke om kampfiksing. Den 2. oktober ble han tiltalt og løslatt mot en kausjon på 4 500 euro.
Karabatić ble etter denne saken sagt opp av Montpellier den 15. november for alvorlig forseelse, og signerte senere for Pays d'Aix. Fra 2015 spiller han for PSG Handball.
Wesley Kreder
Wesley Kreder (født 5. november 1990 i Leiden) er en profesjonell, nederlandsk landeveissyklist og tidligere banesyklist. Han sykler for Cofidis.
Frank Nagy
Frank Nagy (født 1970) er en tidligere norsk utøver innenfor styrkeløft og strongman. Han har 5 ganger vunnet Jærens sterkeste mann (1994, 1995, 1996, 1997 og 2001), og han har to bronsemedaljer fra Norges sterkeste mann (2001 og 2002). I styrkeløft har han vunnet to gullmedaljer i junior-NM (1992 og 1993) og to gullmedaljer i lag-NM (1992 og 1993). Han har dessuten vunnet bronsemedalje i både NM i styrkeløft (1995) og NM i benkpress (1996).
Nagy ble i 1989, tidlig i sin styrkeløftkarriere, tatt for dopingbruk. Han ble utestengt av domsutvalget i Norges Idrettsforbund frem til 11. november 1991, og vendte tilbake til idretten umiddelbart etter dopingutestengelsen.
Tabaqat-i Nasiri
Tabaqat-i Nasiri, oppkalt etter Sultan Nasir-ud-Din, er en utdypende historie om den islamske verden som ble skrevet på persisk av Minhaj-i-Siraj Juzjani og som ble fullført i 1260. Verket består av 23 bind og ble skrevet i en stump rett frem stil. Jzjani brukte mange år på å skape dette bokverket, og sørget endog for referanser for hans informasjon. Selv om en stor del av verket omhandler Ghuridene, inneholder det også historien til forgjengerne i Ghana før Sebuktigin av Ghaznavidene tok makten. Da han skrev bokverket benyttet han seg av mange andre bøker som nå er gått tapt: Bøker av Al-Bayhaqi i Sebuktigins regjeringstid, Abu'l-Qasim Imadis Ta'rikh-i mujadwal og mest sannsynlig Ibn Haisams Qisas-i thani.
Kristjan Kais
Kristjan Kais (født 3. mars 1976) er en estisk profesjonell sandvolleyballspiller som representerte Estland under Sommer-OL 2008 i Beijing, der han røk ut i gruppespillet.
Kelly McCormick
Kelly Anne McCormick (født 13. februar 1960 i Anaheim), amerikansk stuper som deltok i de olympiske leker 1984 i Los Angeles og 1988 i Seoul.
Tabaqat-i Nasiri
Tabaqat-i Nasiri skulle innlede en form for skriving av dynastisk historie i århundrer fremover.
Kelly McCormick
McCormick vant en olympisk sølvmedalje under Sommer-OL 1984 i Los Angeles. Hun kom på andreplass i 3 meter sviktstup for damer bak Sylvie Bernier fra Canada.
Fire år senere, under Sommer-OL 1988 i Seoul, kom hun på tredjeplass i 3 meter sviktstup bak Gao Min og Li Qing begge fra Kina. Hun er datter til Patricia McCormick som vant to olympiske gullmedaljer i stuping i både 1952 i Helsingfors og 1956 i Melbourne.
McCormick vant gull i 3 meter sviktstup både 1983 i Caracas i Venezuela og 1987 i Indianapolis i USA.
Rivo Vesik
Rivo Vesik (født 15. juli 1980) er en estisk profesjonell sandvolleyballspiller som representerte Estland under Sommer-OL 2008 i Beijing, der han røk ut i gruppespillet.
1. FC Heidenheim
1. Fussballclub Heidenheim 1846 e. V., vanligvis '''1. FC Heidenheim''', er en tysk fotballklubb fra Heidenheim i Baden-Württemberg, etablert i 2007 ved at fotballavdelingen til Heidenheimer Sportbund 1846 etablerte seg som egen klubb.
Valentine Dannevig
Thomine Valentine Dannevig (1872–1962) var en norsk lærer og skolebestyrer. Hun var medlem av Norske Kvinners Nasjonalråd og fra 1928 til 1940 av Folkeforbundets permanente mandatkommisjon i Genève.
Hun var formann i forstanderskapet for Norske Kvinners Nasjonalråds Sosialskole (NKNS) i 17 år, frem til 1953. Skolen ble opprettet i 1920 og var Nordens første utdannelse i sosialarbeid.
Lærer og skolebestyrer
Hun underviste ved skoler i Arendal, Tønsberg og Oslo. Fra 1896 til 1912 var hun lærer ved Ragna Nielsens skole i daværende Kristiania.
I 1908 fikk hun og skolebestyrer Wilhelm Andreas Wexels Myhre sammen tillatelse ved kongelig resolusjon til å avholde middelskoleeksamen ved Vestheim pikeskole. I 1912 ble Valentine Dannevig bestyrerinne for skolen. Stillingen som bestyrer ved Vestheim pikeskole hadde hun i flere tiår. I 1940 skiftet skolen navn til Vestheim privatskole. Valentine Dannevig fortsatte som bestyrer for skolen.
Den senere skolereformatoren Mosse Jørgensen var elev ved Vestheim pikeskole fra 1927 til 1933. I erindringsboken Skoler jeg møtte (1997) skrev hun en hyllest til Valentine Dannevigs pedagogiske opplegg, som hun mente lå langt forut for sin tid, selv om Dannevig ikke hadde fått anerkjennelse for dette.
Tournament Players Championship 1982
Tournament Players Championship 1982 (senere kjent som The Players Championship) ble arrangert på TPC at Sawgrass i Ponte Vedra Beach, Florida i USA i 1982.
Valentine Dannevig
Kvinnesak og fredsarbeid
I desember 1917 ble hun valgt inn som sekretær i styret for Studiehjem for unge piker.
Etter at første verdenskrig var slutt i 1918 ble Valentine Dannevig valgt til medlem av Den norske gruppe av Kvindernes internationale komité for varig fred. De øvrige medlemmene av gruppen var Emily Arnesen, Ellen Gleditsch og Martha Larsen. I 1919 ble Dannevig valgt inn i styret for Norske Kvinners Nasjonalråd som «utenlandsk sekretær».
I 1920 ble hun oppnevnt som medlem av det regjeringsoppnevnte utvalget som ble kalt «den store skolekommission av 1921». Utvalget ble ledet av Anton Henrik Ræder og hadde i alt 27 medlemmer, hvorav bare fem var kvinner. Utvalgets mandat var å behandle «forskjellige spørsmaal om ordningen av vort skolevæsen».
I 1929 ble hun oppnevnt av Stortinget som medlem av den internasjonale Mandatkommisjonen, som var et utvalg underlagt Folkeforbundet. Dannevig erstattet den svenske representanten Anna Bugge Wicksell, som hadde avgått ved døden.
I 1939 rettet Den norske Nobelkomité en anmodning til Stortinget om å oppnevne to reservevaramenn til komiteen. Stortinget behandlet henvendelsen, og oppnevnte Johanne Reutz og Valentine Dannevig. Valgkomiteen hadde satt som forutsetning at reservevaramennene og varamennene i likhet med komiteens ordinære medlemmer skulle anses som oppnevnt av Stortinget med virkning fra 1. juli 1939.
Folkeforbundet
Oppsiktsvekkende nok hadde Folkeforbundet bestemt at én av de ti medlemmene i denne kommisjonen skulle være en kvinne. Kanskje hadde bestemmelsen sammenheng med selve grunntanken om at mandatordningen var et formynderstyre, og at man assosierte dette med «omsorg» og dermed kvinner. Men stormaktene og de andre land i kommisjonen nølte med å la seg representere på denne måten. Løsningen ble da at Sverige og Norge, som delte én representant, skar gjennom og oppnevnte en kvinne. To personer med bakgrunn i den norske kvinnebevegelsen kom dermed på den historiske banen: først den norskfødte Anna Bugge Wicksell (den første norske kvinne som tok eksamen artium etter Magdalene Thoresen), gift i Sverige, der hun utdannet seg til jurist. Hun var medlem av Mandatkommisjonen i årene 1920 til 1929. Deretter ble Valentine Dannevig utpekt fra Norge i 1929 og kunne ta sete som eneste kvinne.
Familie
Valentine Dannevig var datter av legen Niels Dannevig og Wilhelmine Margrethe f. Heyerdahl.
Hun var søster av Thorvald Dannevig (født 1888) og av Lars Dannevig (født i 1874). Broren Lars døde i 1942 etter å ha blitt utsatt for forhør fra Gestapo.
Sharp Zaurus
Sharp Zaurus er navnet på en serie personlige digitale assistenter fra Sharp Corporation. I 1990-årene var Zaurus den mest populære PDA i Japan, og var basert på et proprietært operativsystem. Modellen Sharp SL-5000D var den første til å kjøre Linux; den var basert på Embedix og Qtopia. Navnet Zaurus er avledet av navnet på dinosaurene, for å fremheve ideen om styrke.
Randi Hobøl
Randi Hobøl (født 8. desember 1957) er en norsk illustratør og billedkunster.
Hun har bla.a. Illustrert eventyret om Smottene (smottene.no) Eventyrfigurene ble i mange år benyttet til aktiviteter/underholdning i Trysilfjellets vintersportssenter.
Randi Hobøl arbeider også med grafisk design, utsmykning og tekster.
Randi Hobøl er gift med trombonisten Dag Eriksen.
Vidar Schanche
Vidar K. Schanche (født 5. juli 1978) er en norsk jazz-musiker som har base i Stavanger og spiller nasjonalt og internasjonalt.
Gammarus paricrenatus
Gammarus paricrenatus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Vidar Schanche
Utdannelse og jobb
Schanche har master i jazz fra Leeds College of Music (2006), utdannelse i jazzimprovisasjon og komposisjon ved Rogaland musikkonservatorium. Etter å ha bodd og studert i Leeds i tre år, reiste han tilbake til Stavanger i 2003 for å jobbe som gitarlærer ved Stavanger Kulturskole, samt være utøvende frilansmusiker.
David Klemperer
David Klemperer (født 22. juni 1980) er en tysk profesjonell sandvolleyballspiller som representerte Tyskland under Sommer-OL 2008 i Beijing, der han røk ut i kvartfinalen.
Boy van Poppel
Boy van Poppel (født 18. januar 1988 i Utrecht) er en profesjonell, nederlandsk landeveissyklist. Hans bror Danny er også profesjonell syklist. Deres far er tidligere proffsyklist Jean-Paul van Poppel. Poppel fikk et gjennombrudd i 2008, da han vant den 5. etappen av Tour of Missouri.
Teateråret 1856
Teateråret 1856 er en oversikt over hendelser, verk, fødte og avdøde personer med tilknytning til teater i 1856.
Synnøve Åsebø
I 2017 vant hun SKUP-prisen for «Psykiatriavsløringen» sammen med Mona Grivi Norman. Arbeidet hadde de gjort for avisa VG.
Hideharu Miyahira
Hideharu Miyahira (født 21. desember 1973 i Otaru ) er en tidligere japansk skihopper. Han debuterte i verdenscupen 22. januar 1994.
Miyahira oppnådde sine beste resultater i 1999. Under hoppuka oppnådde han sine første pallplasseringer i verdenscupen med tredjeplasser i Innsbruck og Bischofshofen. Han ble også tredjemann i sammendraget. Under VM 1999 i Ramsau tok han sølv i normalbakken, bare slått av landsmannen Kazuyoshi Funaki. I lagkonkurransen i stor bakke tok han igjen sølv med det japanske laget. Endelig sikret han seg en bronsemedalje i storbakken, bak tyskerne Martin Schmitt og Sven Hannawald. I sesongavslutningen i Planica oppnådde han sin første og eneste seier i verdenscupen. Denne seieren sikret ham samtidig tredjeplass i verdenscupen sammenlagt.
Fire år senere, under VM 2003 i Val di Fiemme, var han igjen med på det japanske laget som tok sølvmedalje i laghoppingen.
Gammarus crispus
Gammarus crispus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Gallebærslekta
Gallebær (Bryonia) er ei planteslekt i gresskarfamilien.
Hos alle arter unntatt én er bæret rødt eller svart og mindre enn én cm. Bryonia verrucosa på Kanariøyene har bær som er to–fem cm i diameter og oransjegule når de er modne. Frøspredningen skjer med fugler, men transport med vann kan også spille en rolle.
Slekta omfatter ni arter ifølge World Checklist of Selected Plant Families, men andre kilder angir opptil tolv arter. Bryonia cretica deles i tre eller fire underarter, som noen botanikere oppfatter som selvstendige arter. Slekta er utbredt i vestlige Eurasia østover til Sentral-Asia, Pakistan og nordvestlige India, samt i Nord-Afrika og på Kanariøyene. De finnes naturalisert i blant annet USA og New Zealand og kan opptre som invasive arter, som danner et tett teppe og kveler annen vegetasjon. I Norge er to arter funnet som sjeldne ugras: svartgallebær (Bryonia alba) og rødgallebær (Bryonia dioica).
Gallebær er en gammel medisinplante og er omtalt av Hippokrates, Dioskorides og Plinius den eldre. Planten inneholder biologisk aktive cucurbitaciner. Uttrekk av rota i alkohol blir kalt Tinctura bryoniae eller Bryoniae radix. I Norge er planten klassifisert som et reseptpliktig legemiddel. Det er usikkert om gallebær har noen medisinsk effekt, men preparatene blir fortsatt brukt i homøopatien.
Arter
En oversikt over artene med utbredelse er vist nedenfor. Volz & Renner publiserte i 2009 en fylogeografisk studie basert på DNA fra cellekjerner og kloroplaster. Resultater fra studien er vist i parenteser etter noen arter. Studien bekreftet at eselagurk (Ecballium elaterium) er søsterarten til gallebærslekta.
Batemantown (Ohio)
Batemantown er et kommunefritt område (unincorporated community) i Knox County, i delstaten Ohio i USA.
Northern Ireland Security Guard Service
Northern Ireland Security Guard Service (NISGS) er en sivil vakttjeneste underlagt det britiske Forsvarsministeriet, opprettet i 1998 som en følge av langfredagsavtalen.
Batemantown (Ohio)
Historie
Et postkontor kalt Batemantown ble etablert i 1897, og var i drift til 1903. Samfunnet ble oppkalt etter den lokale Bateman-familien som kom fra Vermont rundt 1815.
Northern Ireland Security Guard Service
NISGS består av sivile vakter som ved å avlegge embetsed for en fredsdommer får politimyndighet på Forsvarsministeriets eiendommer. Vaktene bærer en unik lyseblå uniform som skiller dem fra militære vakter og konstabler ved det nordirske politiet, som de arbeider sammen med. De er bevæpnet med SA80 automatgevær.
Motivet for opprettelsen av NISGS var å sikre at Forsvarsministeriets eiendommer i Nord-Irland hovedsakelig er bevoktet av sivile vakter (med militær støtte), tilsvarende ordningen i Storbritannia. Operativt er NISGS underlagt sjefen for den britiske armeens styrker i Nord-Irland.
Michele Mitchell
Mitchell vant en olympisk sølvmedalje under Sommer-OL 1984 i Los Angeles. Hun kom på andreplass i 10 meter tårnstup for damer bak Zhou Jihong fra Kina.
Fire år senere, under Sommer-OL 1988 i Seoul, vant hun en ny sølvmedalje i 10 meter tårnstup, Xu Yanmei fra Kina vant gull.
Aleksandr Mjasnikov
Aleksandr Ivanovitsj Mjasnikov (russisk: Александр Иванович Мясников; født 8. mai 1959) var en sovjetisk landhockeyspiller som deltok i de olympiske leker 1980 i Moskva og 1988 i Seoul.
Mjasnikov vant en olympisk bronsemedalje i landhockey under Sommer-OL 1980 i Moskva. Han var med på det sovjetiske laget som kom på tredjeplass landhockeyturneringen bak India og Spania. Seks lag deltok og det ble spilt en innledende enkeltserie der alle lagene møttes én gang. Sovjetunionen kom på tredjeplass og fikk møte Polen som ble nummer fire i en bronsefinale. Sovjetunionen vant bronsefinalen med 2-1. Mjasnikov spilte seks kamper i OL-turneringen.
Rosapenna
Rosapenna er en roman av den norske forfatteren Ola Bauer, utgitt i 1983.
Hovedpersonen Jo Vendt, som har mye til felles med forfatteren, er journalist, og reiser til Belfast i 1973 for å dekke Konflikten i Nord-Irland. Han innleder et forhold til en katolsk kvinne, og blir engasjert i både menneskene og konflikten. Romanen har bakgrunn i Bauers eget dype forhold til Irland og «det irske problemet».
Eggedal stavkirke
Eggedal stavkirke eller Hovland stavkirke lå ved gården Hovland (gnr. 48), omtrent en kilometer nord for dagens Eggedal kirke, og omtales ofte med Hovland-navnet. «Sigurdr prestr i Eggiadale» er omtalt i 1334. Ifølge Lorentz Dietrichson tilsier Hovland-navnet at kirken stod på et tidligere hov. Kirken er også omtalt av Jens Nilssøn i forbindelse med hans visitasreise i 1595: «Till Sigdall ere 2. annexer [...] Den anden annex heder Eggedall men kircken Hofflandt liggendis i norduest 3 mijll fra hoffuit kircken, der giøris tienniste huer tredie Søndag.»
Rosapenna
Romanen har blitt karakterisert som en «genistrek»
Eggedal stavkirke
Kirken var opprinnelig en langkirke. Det opprinnelige koret er ikke beskrevet i litteraturen, men det antas at det var smalere enn skipet, og hodeenden fra to staver som kan ha vært fra dette, er bevart. Dette koret ble trolig revet i 1651. Skipet skal ha blitt utvidet mot vest i 1630 (også i stavverk), rett etter at en tilsvarende utvidelse fant sted ved hovedkirken. Etter disse endringene fremstod kirken som en langstrakt og smal bygningskropp bestående av hjørnestaver samt to mellomstaver på hver langside. Skipet og koret hadde da samme bredde, og kordelen (ikke den opprinnelige) var stykket østover fra de østligste mellomstavene. I en besiktigelsesrapport fra 1673–75 beskrives kirken som en stavkirke, men det var «udi Kirken ingen Loft, ei heller ingen haver været». Dietrichson hevder også at kirken ifølge en besiktigelsesrapport fra 1688 på det tidspunktet fortsatt hadde svalgang rundt omkring belagt med spon. I forbindelse med en besiktigelse i 1724 heter det: «... denne Hoflands kirke er fra første tid, opsat med træ Reise værck hvis størrelse da ickun haver vaaren 8te alen lang imellem øverste og nederste hiørne stolper, og siden er den bleven med lige saadant Reiseværck tilbygget oven og neden, at den nu i alt er 22 al. lang og 6 al. bred, hvortil atter igien siden er bleven tilbygget 2de tømrede vinger at den nu er en Kors Kirke...»
Kirken ble revet i 1881 etter at ny Eggedal kirke ble vigslet den 18. september 1878. Før rivingen ble kirken undersøkt av arkitekt Håkon Thorsen, og resultatene ble publisert av Nicolay Nicolaysen i Fortidsminneforeningens årbok 1881. Av denne fremgår det at kirken var «... for største delen en reisverksbygning med den for disse bygninger sedvanlige sperkonstruktion. Ved en, paa grund af aarstallet i vindfløyen, antagelig 1680 foretagen istandsættelse var den tilbygget en korsarm midt på hver af langsiderne, et sakristi mot øst og en sval foran vestre indgang, alt af laft, ligesom den omgivende svalgang, som bygningen oprindelig maa have havt, rimeligvis dengang blev borttagen.» Interiøret er kjent fra et bilde malt av Ernst Josephson i 1872.
Rosapenna
Et avsnitt i romanen har blitt dramatisert av Bauer selv, under tittelen Vesper.
Eggedal stavkirke
I dagens kirke
En rekke etterreformatoriske inventargjenstander i dagens Eggedal kirke har vært i stavkirken. Det gjelder for eksempel altertavlen fra 1720 og prekestolen.
Korskillet i dagens kirke er rekonstruert med bruk av gamle deler, hvorav søyleskaftene er opprinnelige, ifølge «Norges kirker». Akantusbekroninger med innskrifter med arkaiske stavemåter kan også tyde på overføring.
Fire malerier av apostler (Peter, Johannes, Matteus og Jakob), som antas å være malt etter manieristiske forbilder, er å finne i en nisje, og det finnes også et maleri av Jesusbarnet.
Videre omtaler «Norges kirker» kalk og disk fra 1600-tallet, uten at oppbevaringssted fastslås eksplisitt. Det samme gjelder et dåpsfat i sølv som skal være gitt av Georg Peter Rasch, som var sorenskriver i Sigdal 1840–1853, og en kiste fra 1700-tallet. En middelalderklokke skal være bevart, formodentlig ved kirken.
Annet
I forbindelse med rivingen ble ifølge Dietrichson to groteske dyrehoder av tre (som fra korbuen i Veggli stavkirke) og tre forskjellige deler av en utskåret portal sendt til Oldsaksamlingen. «Norges kirker» omtaler en døpefont fra noe etter 1724 som tidligere skal ha vært i Nordiska museet, men inventarnummeret UO 34295 tyder på at den nå er i Oldsaksamlingen. Det samme gjelder et oblatjern (UO 33273). Blant andre gjenstander omtalt med museumsnummer knyttet til Oldsaksamlingen er et krusifiks (UO 10786), en del av et krusifiks (UO 10787), en treskulptur av Maria med barnet (UO 10785), en treskulptur av Jakob den eldre (UO 24768) og et kobberfat (UO 33297).
En middelalderlysekrone er i Drammens museum (gjenstandsnr. D.1453).
En rekke gjenstander fra Eggedal har museumsnumre knyttet til Norsk Folkemuseum uten at det står eksplisitt at de kommer fra kirken. Det gjelder tre lysestaker (NF 1987–1420AB, NF 1987–1435 og NF 1987–1436 ), to fat (NF 1987–0726 og NF 1987–0768 ) og to gravskjold (NF 1987–1705 og NF 1987–1706 ).
Et blyglassvindu i Christian Skredsvigs hjem Hagan skal stamme fra stavkirken. Det samme gjelder en snodd stolpe samme sted.
En renessansepilaster fra kirken som oppbevares på Rugland gård, er muligens fra 1600-tallsinnredningen. «Norges kirker» omtaler også andre gjenstander som kan tenkes å ha vært brukt i stavkirken.
Hurtigløp på skøyter under Vinter-OL 1960 – 10000 meter menn
10 000 meter hurtigløp på skøyter menn var en øvelse under Vinter-OL 1960. Øvelsen ble avholdt på Squaw Valley Olympic Skating Rink og for første gang i OL-historien på kunstis. Konkurransen som var den siste skøytedistansen ble avholdt tirsdag, 27. februar 1960.
30 skøyteløpere fra 15 nasjoner deltok i øvelsen.
Rekorder
Dette var gjeldende rekorder verdens og olympisk rekorder (i sekunder) før Vinter-OL i 1960.
(*) Rekorden ble satt på naturis.
(**) Rekorden ble satt på høyfjellsbane (mer enn 1 000 meter over havet) og på naturis.
Først forbedret Kjell Bäckman verdensrekorden til 16.14,2. Så satte Knut Johannesen ny verdensrekord med 15.46,6 noe som var en forbedring på mer enn 45 sekunder fra rekorden før lekene.